Suomi

APPLE INC. 
iLIFE '08 -OHJELMISTOLISENSSISOPIMUS

LUKEKAA TARKASTI TÄMÄ OHJELMISTOLISENSSISOPIMUS ("LISENSSI") ENNEN OHJELMISTON KÄYTTÖÄ. OHJELMISTOA KÄYTTÄMÄLLÄ SITOUDUTTE NOUDATTAMAAN TÄMÄN LISENSSIN EHTOJA. ELLETTE HYVÄKSY LISENSSIN EHTOJA, ÄLKÄÄ KÄYTTÄKÖ OHJELMISTOA. ELLETTE HYVÄKSY LISENSSIN EHTOJA, VOITTE PALAUTTAA APPLE-OHJELMISTON SEN HANKINTAPAIKKAAN HYVITYSTÄ VARTEN. MIKÄLI OHJELMISTO HANKITTIIN SÄHKÖISESTI, OSOITTAKAA "EN HYVÄKSY/HYLKÄÄ". JOS APPLE-OHJELMISTO ON HANKITTU OSANA LAITTEISTOA, TEIDÄN ON HYVITYKSEN SAADAKSENNE PALAUTETTAVA KOKO LAITTEISTO/OHJELMISTOPAKETTI.

TÄRKEÄ HUOMAUTUS: Tätä ohjelmaa voidaan käyttää materiaalin jäljentämiseen. Lisenssinhaltija saa käyttää ohjelmaa vain sellaisen materiaalin jäljentämiseen, joka on tekijänoikeussuojaamatonta, johon lisenssinhaltijalla itsellään on tekijänoikeudet tai jota hänellä on laillinen tai muutoin annettu oikeus jäljentää. Tätä ohjelmistoa voidaan myös käyttää siten, että musiikkitiedostoja kuunnellaan etäyhteyden kautta tietokoneiden välillä. Tekijänoikeuksilla suojatun musiikin etäkäyttö on sallittua vain lailliseen, henkilökohtaiseen tarkoitukseen tai muulla lain sallimalla tavalla. Jos materiaalin kopiointioikeudesta on epäselvyyttä, on otettava yhteyttä lakimieheen.

1. Yleistä. Apple Inc. ("Apple") myöntää tämän lisenssin mukana tulleisiin Applen ja muiden valmistajien ohjelmiin, sisältöön, dokumentaatioon ja kirjasimiin, niin levyllä, muistissa tai millä tahansa muulla taltiolla taikka muodossa (yhteisnimitykseltään "Apple-ohjelmistoon") lisenssin ehtojen mukaisen käyttöoikeuden, mutta ei tekijän- eikä muitakaan oikeuksia, joita ei erikseen ole luovutettu. Te omistatte taltion, jolle Apple-ohjelmisto on tallennettu, mutta Apple ja/tai Applen lisenssinhaltijat säilyttävät oikeutensa Apple-ohjelmistoon. Tämän lisenssin puitteissa luovutetut oikeudet kattavat myös sellaiset päivitykset, jotka korvaavat ja/tai täydentävät alkuperäistä Apple-ohjelmistotuotetta edellyttäen, että tällaiset päivitykset eivät sisällä erillistä lisenssiä. 

Apple-ohjelmiston kautta katsellun tai haetun sisällön omistus- ja immateriaalioikeudet ovat vastaavien sisällön omistajien hallussa. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Tämä lisenssi ei anna minkäänlaista oikeutta käyttää kyseistä sisältöä.

2. Lisenssin käyttö ja rajoitukset.  
A. Apple-ohjelmisto lisensoidaan teille ohjelmistopakettina, ja tämän sopimuksen perusteella lisenssinsaajalla on oikeus asentaa ja käyttää Apple-ohjelmistoa vain yhdessä Apple-tietokoneessa kerrallaan. Lisenssi kieltää Apple-ohjelmiston samanaikaisen asentamisen useampaan kuin yhteen tietokoneeseen, eikä Apple-ohjelmistoa voida asettaa käyttöön verkossa, jossa sitä voisi käyttää useampi kuin yksi tietokone kerrallaan. Apple-ohjelmistoa voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon lisenssinsaajalla on tekijänoikeus, tai jonka jäljentämiseen hänellä on valtuutus tai laillinen lupa. Apple-ohjelmistoa voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon lisenssinsaajalla on tekijänoikeus, tai jonka jäljentämiseen hänellä on valtuutus tai laillinen lupa. Apple-ohjelmistosta voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä.

B. Teillä on oikeus käyttää tekijänoikeusmaksuttomasti Applen ja muiden valmistajien äänisisältöä ("Äänisisältö"), joka sisältyy Apple-ohjelmistoon tai toimitetaan sen mukana, luodaksenne ääniraitoja omiin video- ja ääniprojekteihinne. Teillä on oikeus lähettää ja jaella omia, Äänisisällön avulla tehtyjä ääniraitojanne. Teillä ei kuitenkaan ole oikeutta jaella yksittäisiä näytteitä, äänisettejä tai äänisisältöä sellaisinaan kaupallisissa tai muissa tarkoituksissa, eikä tällaista materiaalia voida pakata uudelleen kokonaan tai osissa ääninäytteinä, äänitiedostoina, äänitehosteina tai äänitaustoina.

C. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat saatavilla tai saattavat olla saatavilla Applen Open Source -sivuilla (http://www.opensource.apple.com/) (yhteisnimitykseltään "Open-Sourced-komponentit"). Ainoastaan näitä Open-Sourced-komponentteja saa muokata tai korvata edellyttäen, että (i) muokkaamattoman Apple-ohjelmiston tilalla käytetään muokattua Apple-ohjelmistoa vain yhdessä Apple-tietokoneessa kerrallaan ja että (ii) tämän lisenssin ehtoja sekä Open-Sourced-komponenttien käyttöä rajoittavia lisenssiehtoja noudatetaan. Apple ei ole velvollinen tarjoamaan huoltoa tai teknistä tai muuta tukea muokatulle Apple-ohjelmistolle.
 
D. Teillä ei ole oikeutta kopioida, kääntää, purkaa, koota uudelleen, muokata tai johtaa uusia tuotteita tästä Apple-ohjelmistosta tai sen osasta, paitsi jos tämä lisenssi, Open-Sourced-komponentteja koskevat sovellettavat lisenssiehdot tai sovellettava laki sen erikseen sallivat. APPLE-OHJELMISTOA EI OLE SUUNNITELTU KÄYTETTÄVÄKSI YDINENERGIA-ALAN TOIMINNAN, LENTOKONEEN NAVIGOINTI- TAI TIETOLIIKENNEJÄRJESTELMIEN, LENNONJOHTOLAITTEIDEN, ELINTOIMINTOJA YLLÄPITÄVIEN LAITTEIDEN TAI MUIDEN SELLAISTEN JÄRJESTELMIEN YHTEYDESSÄ, JOISSA TIETOKONEJÄRJESTELMÄSSÄ ILMENNYT TOIMINTAHÄIRIÖ SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN VAARAN.

E. Tässä osiossa lueteltujen tuotteiden osalta pätevät seuraavat lisäsopimusehdot: 

a. iTunes Store ja muut palvelut. Tämä ohjelmisto mahdollistaa pääsyn Applen iTunes Storeen, joka myy tietokoneelle haettavia musiikkia, videoita, pelejä ja muita palveluita (yhdessä ja erikseen ”Palvelut”). Palveluiden käyttö edellyttää internet-yhteyttä, ja joidenkin palveluiden edellyttää erillisten palveluehtojen hyväksymistä, jotka esitetään teille ennen kuin voitte käyttää kyseisiä palveluita.

Ymmärrätte, että käyttäessänne palveluita saatatte kohdata sisältöä, joka on loukkaavaa, siveetöntä tai sopimatonta ja saattaa sisältää rumaa kieltä. Hyväksytte, että käytätte palveluita omalla riskillänne ja että Apple ei ole vastuussa sisällöstä, joka on loukkaavaa, siveetöntä tai sopimatonta. Sisällön tyypit (mukaan lukien lajit, alalajit, podcast-kategoriat, alakategoriat ja vastaavat) ja kuvaukset on tarkoitettu vain helpottamaan käyttöä, ja ymmärrätte ja hyväksytte, että Apple ei takaa niiden oikeellisuutta.

Jotkin palvelut saattavat sisältää materiaalia kolmansilta osapuolilta ja linkkejä kolmansien osapuolien verkkosivuille. Ymmärrätte ja hyväksytte, että Apple ei ole vastuussa minkään kolmansien osapuolien materiaalin tai verkkosivujen sisällön tai oikeellisuuden tutkimisesta tai arvioimisesta. Apple ei takaa tai suosita tai ole millään tavalla vastuussa mistään kolmansien osapuolien materiaalista tai verkkosivuista tai mistään muista kolmansien osapuolien tarjoamista materiaaleista, tuotteista tai palveluista. Linkit muille verkkosivuille tarjotaan ainoastaan käytön helpottamiseksi. Lupaatte olla käyttämättä kolmansien osapuolien materiaalia tavalla, joka loukkaisi jonkin osapuolen oikeuksia, ja hyväksytte, että Apple ei ole millään tavalla vastuussa tavastanne käyttää materiaalia.

Hyväksytte, että palvelut, mukaan lukien rajoituksetta grafiikat, äänileikkeet ja toimitetun sisällön, sisältävät tietoa ja materiaalia, jonka omistaa Apple ja/tai sen lisensoijat ja jota suojaavat sovellettavat immateriaalioikeus- ja muut lait, mukaan lukien rajoituksetta tekijänoikeudet, ja että ette käytä sellaista tietoa tai materiaalia millään muulla tavalla kuin on sallittu palvelujen käyttämiseksi. Mitään palveluiden osaa ei voida jäljentää missään muodossa tai millään tavalla. Lupaatte olla millään tavalla muokkaamatta, vuokraamatta, lainaamatta tai jakelematta palveluihin perustuvaa sisältöä ja luomatta sisältöön perustuvia johdettuja töitä sekä lupaatte olla hyödyntämättä palveluja luvattomalla tavalla, mukaan lukien rajoituksetta luvaton käyttö ja verkon kuormitus.

Applella ja sen lisensoijilla on oikeus muuttaa, keskeyttää, poistaa tai estää minkä tahansa palvelun käyttö koska tahansa ilman ennakkoilmoitusta. Apple ei missään tapauksessa ole vastuussa minkään palvelun poistamisesta tai käytön estämisestä. Apple voi myös aina rajoittaa tiettyjen palveluiden käyttöä tai rajoittaa niihin pääsyä ilman ennakkoilmoitusta tai korvausvelvollisuutta.

b. GarageBand/Jam Pack-ohjelmisto. Teillä on oikeus käyttää tekijänoikeusmaksuttomasti Applen ja muiden valmistajien äänisilmukkasisältöä (”Äänisisältö”), joka sisältyy Apple-ohjelmistoon tai toimitetaan sen mukana, luodaksenne omia ääniraitoja ääni- ja videoprojekteihinne. Teillä on oikeus lähettää ja/tai jaella omia, Äänisisällön avulla tehtyjä äänitaitojanne. Teillä ei kuitenkaan ole oikeutta jaella yksittäisiä näytteitä, äänisettejä tai äänisilmukoita sellaisinaan kaupallisissa tai muissa tarkoituksissa, eikä tällaisia silmukoita voida pakata uudelleen kokonaan tai osissa ääninäytteinä, äänikirjastoina, äänitehosteina tai äänitaustoina. 

c. iWeb-ohjelmisto. Tämän ohjelmiston käyttäminen musiikin, valokuvien, kuvien, podcastien, videoiden tai muun sisällön lisäämiseen web-sivuille on sallittua vain sellaisen sisällön osalta, johon omistatte tekijänoikeudet ja muut oikeudet tai johon olette hankkineet kaikki tarvittavat luvat muilta, tai jonka käyttöön web-sivuillanne teillä on muu laillinen oikeus. Jos olette epävarma siitä, onko teillä oikeutta tietyn sisällön käyttämiseen web-sivuillanne, ottakaa yhteyttä lakimieheen.

Suostutte siihen, että MobileMe-jäsenyyssopimus ja hyväksyttävän käytön sopimus koskee kaikkea Applen ohjelmiston kautta MobileMe-tunnuksellanne julkaistua materiaalia riippumatta siitä julkaisitteko sen itse vai julkaisiko sen muut.

d. iMovie-ohjelmisto. Voit hakea aikaisemmin iLife '06 -ohjelmistopakettiin sisältyneen iMovie HD 6:n iMovien tukisivuilta.

3. Siirto. Teillä ei ole oikeutta vuokrata, liisata, lainata tai jatkolisensoida Apple-ohjelmistoa. Tämän lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) te sitoudutte hävittämään hallussanne olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän lisenssin sopimusehdot ja hyväksyy ne. Kaikki Apple-ohjelmiston osat kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä ohjelmina.

Päivitykset: Jos Apple-ohjelmiston päivitys korvaa kokonaan Apple-ohjelmiston aiemmin lisensoidun version (täysi asennus), teillä ei ole oikeutta käyttää molempia ohjelmistoversioita samanaikaisesti eikä siirtää niitä erillisinä. 

NFR (Not for Resale) -kopiot: Lisenssin muista osioista huolimatta Apple-ohjelmistoa, joka on merkitty tai muuten osoitettu pelkästään myynninedistämistarkoituksiin, on lupa käyttää vain esittely-, testaus- ja arviointitoimintaan, eikä sitä ole lupa myydä tai siirtää muiden käyttöön.

Akateemiset kopiot: Jos Apple-ohjelmiston pakkauksessa on merkintä, että se on tarkoitettu koulutuskäyttöön tai jos hankitte Apple-ohjelmiston koulutusalennuksella, ohjelmistoa saavat käyttää vain koulutusalan loppukäyttäjät. ”Koulutusalan loppukäyttäjällä” tarkoitetaan oppilaitosten (yliopistojen tai yksityisten ja kunnallisten koulujen) opiskelijoita tai tiedekunnan jäseniä, henkilökuntaa ja hallintoa.

4.  Suostumus tietojen käyttöön.  Hyväksytte, että Apple ja sen tytäryhtiöt saattavat kerätä ja käyttää teknistä ja vastaavaa tietoa, mukaan lukien rajoituksetta tietokoneeseenne, järjestelmäänne, ohjelmistoonne ja oheislaitteisiinne liittyvä tekninen tieto, jota kerätään tietyin aikavälein, jotta teille voitaisiin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta olisi mahdollista tarkistaa, että tämän lisenssin ehtoja noudatetaan. Apple saattaa käyttää tätä tietoa kehittääkseen tuotteitaan ja tarjotakseen teille palveluita ja tekniikoita, kunhan kyseinen tieto ei ole suoraan teihin viittaavassa muodossa.

5. Sopimuksen päättyminen. Tämä lisenssi on voimassa toistaiseksi. Jos lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta tai ilman juridista päätöstä. Sopimuksen päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä.

6. Rajoitettu takuu taltiolle. Applen takuu työ- ja materiaalivirheille kattaa taltiot, joille Applen ohjelmisto on tallennettu, normaalikäytössä yhdeksänkymmenen (90) päivän ajan hankintapäivästä lukien. Apple voi harkintansa mukaan joko vaihtaa tai hyvittää tuotteen edellyttäen, että viallinen taltio ja kopio ostokuitista palautetaan Applelle tai Applen jälleenmyyjälle. TÄMÄ RAJOITETTU TAKUU JA KAIKKI TALTION VÄLILLISET TAKUUT MUKAAN LUKIEN RAJOITUKSETTA MYYTÄVYYS, TYYDYTTÄVÄ LAATU JA SOVELTUVUUS JOHONKIN MÄÄRÄTTYYN TARKOITUKSEEN ON RAJOITETTU YHDEKSÄÄNKYMMENEEN (90) PÄIVÄÄN OSTOHETKESTÄ. KOSKA JOILLAIN OIKEUSTOIMIALUEILLA EI SALLITA VASTUUAJAN RAJOITTAMISTA, EDELLÄ MAINITTU EI EHKÄ KOSKE TEITÄ. TÄSSÄ ESITETTY RAJOITETTU TAKUU ON AINOA ANNETTU TAKUU JA SE KORVAA (MAHDOLLISET) MUUT DOKUMENTAATIOSSA TAI PAKKAUKSESSA ILMAISTUT TAKUUT. TÄMÄ RAJOITETTU TAKUU ILMOITTAA TEIDÄN TARKAT LAILLISET OIKEUTENNE, JOIDEN LISÄKSI TEILLÄ SAATTAA OLLA OIKEUSTOIMIALUEIDEN MUKAAN VAIHTUVIA MUITA OIKEUKSIA.

7. Vastuunvapautus. APPLE-OHJELMISTON KÄYTTÄMINEN, OHJELMISTON TYYDYTTÄVÄ LAATU, SUORITUSKYKY, TARKKUUS JA TOIMINTA OVAT KÄYTTÄJÄN OMALLA VASTUULLA. APPLE-OHJELMISTO JA KAIKKI MAHDOLLISET APPLE-OHJELMISTOON LIITTYVÄT PALVELUT TOIMITETAAN "SELLAISENAAN" ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON SUHTEEN MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANNEN OSAPUOLEN OIKEUKSIEN KUNNIOITTAMINEN. APPLE EI TAKAA, ETTÄ APPLE-OHJELMISTON TOIMINNOT TAI PALVELUT TÄYTTÄVÄT KAIKKI VAATIMUKSET, ETTÄ APPLE-OHJELMISTON TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ APPLE-OHJELMISTON VIRHEET TULLAAN KORJAAMAAN. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TODETAAN VIALLISEKSI, ASIAKAS ON VASTUUSSA KAIKISTA HUOLTO- JA KORJAUSKULUISTA. KOSKA JOILLAIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄ MAINITTU EI EHKÄ KOSKE TEITÄ.  Apple-ohjelmisto saattaa tuottaa automaattisesti hakutuloksia ja palveluita, jotka ohjaavat käyttäjän erilaisille internet-sivuille. Apple ei voi millään tavoin valvoa sivuja tai niiden sisältämää tietoa, joten Apple ei anna mitään takuita kyseisistä sivuista tai niiden sisällöstä mukaan lukien rajoituksetta (i) oikeellisuus, saatavuus, järjestys, täydellisyys, ajantasaisuus, sisältö, paikkansapitävyys, laatu (ii) tai se, että Apple-ohjelmiston kautta Apple-haun avulla löytyneet sivut eivät sisällä vääränlaista tai sopimatonta sisältöä. Koska internet sisältää myös aikuisille suunnattua tai muuten joillekin henkilöille tai alle 18-vuotiaille sopimatonta materiaalia, minkä tahansa haun tai tietyn URL-osoitteen kirjoittaminen Apple-ohjelmistoa käyttäen saattaa automaattisesti ja tarkoituksetta luoda linkkejä tai viittauksia sopimattomaan materiaaliin. Apple-ohjelmiston käyttäjien on tiedostettava, ettei Apple anna mitään takuita koskien Apple-ohjelmiston tai sen tarjoamien web-palveluiden kautta katsottuja sivustoja tai informaatiota. Apple, Applen edustajat, haarayhtiöt tai tytäryritykset eivät ole kenellekään suorasti tai epäsuorasti vastuussa Apple-ohjelmiston kautta saadusta materiaalista tai sen epätarkkuuksista, virheistä tai puutteellisuuksista. 

8. Vastuun rajoitus. LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ OHJELMISTOA. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Vientisäätely. Lisenssinhaltija sitoutuu siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain laissa tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, ettette ole missään tällaisessä maassa tai luettelossa. Takaatte myös, ettette käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien rajoituksetta ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto. 

10. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli lisenssin hankkija tai käyttäjä on Yhdysvaltain viranomainen sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että, Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

11. Sovellettava laki ja erimielisyyksien ratkaisu. Tähän lisenssiin sovelletaan Yhdysvaltojen Kalifornian osavaltion lakeja. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Vaikka toimivaltainen tuomioistuin katsoisi jonkun osan sopimuksesta pätemättömäksi, lisenssi on muulta osin voimassa.  

12. Kokonaissopimus ja kieli.  Tämä lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman Applen kirjallista ja allekirjoitettua hyväksymistä. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

13. Kolmansia osapuolia koskevat huomautukset
A. Osa Apple-ohjelmistosta käyttää tai sisältää kolmannen osapuolen ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä online-dokumentaatiossa, ja tällaisen materiaalin käyttö on suojattu valmistajan vastaavilla ehdoilla.

B. MPEG-2-huomautus. Apple-ohjelmiston sisältämän MPEG-2-toiminnallisuuden osalta pätee seuraava rajoitus: MPEG-2-STANDARDIN MUKAINEN VIDEOTIEDON KOODAUS PAKATTUUN MEDIAAN ON KIELLETTY KAIKEN MUUN KUIN TÄMÄN TUOTTEEN HENKILÖKOHTAISEN KULUTTAJAKÄYTÖN OSALTA ILMAN MPEG-2-PATENTTIPORTFOLION SOVELTUVAN PATENTIN MUKAISTA LISENSSIÄ, JOKA VOIDAAN HANKKIA OSOITTEESTA MPEG LA, L.L.C, 250 STEELE STREET, SUITE 300, DENVER, COLORADO 80206.

C. MPEG-4-huomautus. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja rojalteja, jos koodaus koskee (i) dataa, joka tallennetaan tai kopioidaan fyysiselle tallennusvälineelle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin ("MPEG-4 Video") mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä mihinkään muuhun tarkoitukseen. 

Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Vieraile osoitteessa http://www.mpegla.com. Vastauksia usein esitettyihin kysymyksiin MPEG LA Visual Patent Portfolio License -lisenssin käyttömaksuista on osoitteissa www.apple.com/mpeg4 ja www.apple.com/quicktime/products/qt/faq.html.

D. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: TÄMÄN TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI ("AVC-VIDEO") JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

E. AMR-huomautus. Tämän tuotteen tarjoamaa mahdollisuutta Adaptive Multi-Rate ("AMR") -koodaukseen ja -purkuun ei ole lisensoitu solukkojärjestelmän kautta tehtyjen äänipuheluiden suorittamiseen tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. Tuotteen tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään solukkojärjestelmäviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin vaihdeverkkoihin tai niistä ulos. 

14. Kolmansien osapuolien ohjelmisto- ja palveluehdot.
A. Gracenote-lisenssi ja käyttöehdot. iTunes sisältää ohjelman, jonka on valmistanut Kalifornian Berkeleyssä päämajaansa pitävä Gracenote Inc. (”Gracenote”). Gracenoten ohjelmiston (”Gracenote CDDB -asiakasohjelmisto”) avulla Apple-ohjelmisto tunnistaa levyn verkossa ja lukee online-palvelimilta (”Gracenote CDDB -palvelimet”) musiikkiin liittyviä tietoja kuten tiedot levyn nimestä, artistista, raidasta ja raidan nimestä ja suorittaa muita toimintoja. Teillä on oikeus käyttää Gracenote-tietoja vain tämän ohjelmiston loppukäyttäjille suunniteltujen toimintojen mukaisesti.

Gracenote-tiedot, Gracenote CDDB -asiakasohjelmisto ja Gracenote CDDB -palvelimet on tarkoitettu vain lisenssinsaajan omaan, ei-kaupalliseen käyttöön. Lisenssi kieltää Gracenote CDDB -asiakasohjelmiston tai minkäänlaisen Gracenote-tiedon luovuttamisen, kopioimisen, siirtämisen tai välittämisen kolmannelle osapuolelle. GRACENOTE-TIETOJA, GRACENOTE CDDB -ASIAKASOHJELMISTOA TAI GRACENOTE CDDB -PALVELIMIA EI SAA KÄYTTÄÄ TAI HYÖDYNTÄÄ MUUTOIN KUIN TÄSSÄ LISENSSISSÄ MÄÄRITELTYIHIN TARKOITUKSIIN.

Gracenote-tietojen, Gracenote CDDB -asiakasohjelmiston ja Gracenote CDDB -palvelinten ei-yksinoikeudellisen lisenssin voimassaolo päättyy, mikäli lisenssinsaaja ei noudata lisenssin ehtoja. Sopimuksen päättyessä Gracenote-tietojen, Gracenote CDDB -asiakasohjelmiston ja Gracenote CDDB -palvelinten käyttö on lopetettava kokonaisuudessaan. Gracenote pidättää kaikki oikeudet, mukaan lukien kaikki omistusoikeudet, Gracenote-tietoihin, Gracenote CDDB -asiakasohjelmistoon ja Gracenote CDDB -palvelimiin. Gracenote ei ole missään tilanteessa velvollinen maksamaan korvauksia käyttäjien antamista tiedoista. Gracenote, Inc. voi saattaa tätä lisenssiä koskevat oikeutensa voimaan lisenssinsaajaa vastaan suoraan omissa nimissään. 

Gracenote CDDB -palvelu käyttää yksilöllistä tunnistusta kyselyjen seurantaan tilastollisia tarkoituksia varten. Satunnaisesti määritellyn numerotunnuksen tarkoituksena on antaa Gracenote CDDB -palvelulle mahdollisuus laskea kyselyjä niin, että kyselyn tekijän tiedot pysyvät salassa. Gracenote CDDB -palvelun yksityisyydensuojasta kerrotaan lisää osoitteessa http://www.gracenote/com/corporate/mrs2privacy.html. 
  
Gracenote CDDB -asiakasohjelmisto ja kaikki Gracenote-tiedot on lisensoitu "SELLAISINAAN". Gracenote ei anna minkäänlaisia suoria tai välillisiä takuita Gracenote CDDB -palvelimilta saatujen Gracenote CDDB -tietojen oikeellisuudesta. Gracenote pidättää oikeuden tiedon poistamiseen Gracenote CDDB -palvelimilta tai tietoluokitusten muuttamiseen mistä tahansa Gracenoten tarpeelliseksi katsomasta syystä. Tämä lisenssi ei takaa sitä, että Gracenote CDDB -asiakasohjelmiston tai Gracenote CDDB -palvelimien toiminta on virheetöntä tai keskeytymätöntä. Lisenssi ei myöskään velvoita Gracenotea toimittamaan lisenssinsaajalle minkäänlaisia parannettuja tai kokonaan uusia tietoja tai tietoluokituksia, joita Gracenote päättää hankkia tulevaisuudessa. Gracenotella on myös täysi oikeus lopettaa online-palvelunsa koska tahansa. 

GRACENOTE VAPAUTTAA ITSENSÄ KAIKESTA SUORASTA TAI VÄLILLISESTÄ TUOTE- JA MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS, SOVELTUVUUS TIETTYYN TARKOITUKSEEN, OMISTUSOIKEUS JA OIKEUKSIEN KUNNIOITTAMINEN. Gracenote ei takaa Gracenote CDDB -asiakasohjelmiston tai minkään Gracenote CDDB -palvelimen avulla saatujen tulosten toimivuutta. GRACENOTE EI MISSÄÄN TAPAUKSESSA OLE VASTUUSSA MINKÄÄNLAISISTA VÄLILLISISTÄ TAI SUORISTA VAHINGOISTA MUKAAN LUKIEN TALOUDELLISET MENETYKSET.

B. Kerbango Tuning Service -palvelun palveluehdot.
Palveluehdot. 3Com Corporationin ("3Com") Kerbango Tuning Service -palvelun ("Kerbango Tuning Service") käyttäjä sitoutuu noudattamaan seuraavia ehtoja ("Palveluehdot"):

3Com-linkit. Kerbango Tuning Service -palvelun hakutuloksina löydettyjä tai palvelusta linkitettyjä sivuja pitävät yllä yksityiset ihmiset ja/tai yritykset, joita 3Com ei valvo. 3Com ei vastaa hakutuloksina löydettyjen tai muulla tavalla Kerbango Tuning Service -palvelun kautta linkitettyjen sivujen sisällöstä.

Vain omaan käyttöön. Kerbango Tuning Service on tarkoitettu vain omaan, ei-kaupalliseen käyttöön. Tämä sopimus kieltää lisenssinsaajaa käyttämästä Kerbango Tuning Service -palvelua tuotteen tai palvelun myyntiin tai oman web-sivun kävijämäärän kasvattamiseen myyntitarkoituksessa, kuten mainostukseen. Kerbango-haun tuloksia ei saa muokata ja esittää ominaan, 3Comin Kerbango-kotisivua tai sen hakutulossivuja ei saa toistaa omalla web-sivulla, eikä Kerbangon järjestelmään saa lähettää automatisoituja kyselyjä ilman 3Comin erityistä lupaa.

Kerbango Tuning Service -palvelun kaupallisesta käytöstä on tehtävä sopimus 3Comin kanssa. Lisätietoja saa osoitteesta: sales@kerbango.com.

Palveluehtojen ja Kerbango Tuning Service -palvelun muutokset. 3Com voi muuttaa tai lopettaa palveluitaan ajoittain mistä tahansa syystä ja ilman erillistä ilmoitusta, mukaan lukien palvelun lopettaminen ilmoituksen jälkeen tai ilman erillistä ilmoitusta, eikä se ole tästä vastuussa lisenssinsaajalle, muille käyttäjille tai kolmansille osapuolille. 3Com pidättää oikeuden ajoittaiseen palveluehtojen muuttamiseen ilman erillistä ilmoitusta.

Vastuunvapautus. 3Com ei vastaa Kerbango Tuning Service –palvelun hakutuloksissa olevan tiedon tai aineiston virheettömyydestä, sisällöstä, täydellisyydestä, laillisuudesta, luotettavuudesta, toimivuudesta tai saatavuudesta. 3Com vapauttaa itsensä kaikesta vastuusta, mikäli tieto tai aineisto häviää, ei tallennu, toimitetaan väärään paikkaan tai väärään aikaan. 3Com vapauttaa itsensä kaikesta vastuusta, mikäli Kerbango Tuning Service -palvelun kautta internetissä tapahtuvasta tiedostojen hakemisesta tai tiedon tai aineiston käytöstä aiheutuu jotakin haittaa.

KERBANGO TUNING SERVICE -PALVELU TOIMITETAAN "SELLAISENAAN" ILMAN MINKÄÄNLAISIA TAKUITA. 3COM VAPAUTTAA ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- TAI MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN JA OMISTUSOIKEUKSIEN KUNNIOITTAMINEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN TURVALLISUUDEN, LUOTETTAVUUDEN, NOPEUDEN JA TOIMINNAN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TIETOJEN TAI OHJEIDEN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TAI SIINÄ MAINOSTETTUJEN TAI KERBANGO TUNING SERVICE -PALVELUSSA OLEVAN LINKIN KAUTTA SAATAVIEN PALVELUIDEN TAI TUOTTEIDEN SUHTEEN. 3COM EI MYÖSKÄÄN OLE VASTUUSSA KERBANGO TUNING SERVICE -PALVELUSSA OLEVAN LINKIN KAUTTA SAADUISTA TIEDOISTA TAI OHJEISTA.

LISENSSINSAAJA LATAA TAI MUUTOIN HANKKII AINEISTOA TAI TIETOA KERBANGO TUNING SERVICE -PALVELUN KAUTTA OMAN HARKINTANSA MUKAAN JA OMALLA VASTUULLAAN. LISENSSINSAAJA ON YKSIN VASTUUSSA MAHDOLLISISTA TIETOKONEJÄRJESTELMÄN VAURIOISTA TAI TIEDON HÄVIÄMISISTÄ, JOTKA JOHTUVAT EDELLÄ MAINITUN AINEISTON TAI TIEDON HAKEMISESTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE TEITÄ. MYÖS JOTKUT MUUT OIKEUDET VOIVAT VAIHDELLA MAAKOHTAISESTI.

Vastuun rajoitus. 3COM EI OLE MISSÄÄN TAPAUKSESSA VELVOLLINEN VASTAAMAAN KÄYTTÄJÄN TÄTÄ LISENSSISOPIMUSTA TAI SEN KOHDETTA KOSKEVIIN VAATEISIIN, JOTKA LIITTYVÄT KERBANGO TUNING SERVICE -PALVELUN KÄYTTÖÖN, PALVELUN LUOTETTAVUUTEEN TAI LISENSSINSAAJAN KYVYTTÖMYYTEEN KÄYTTÄÄ PALVELUA. TÄMÄ VASTUUN RAJOITUS KOSKEE SUORIA, VÄLILLISIÄ, SATUNNAISIA, EPÄSUORIA, ERITYISIÄ, RANGAISTUSLUONTEISIA TAI MUITA VAHINKOJA, VAIKKA VAADE PERUSTUISI TAKUUSEEN, SOPIMUKSEEN, VAHINGONKORVAUSVASTUUSEEN (MUKAAN LUKIEN TUOTTAMUKSELLISET TEOT) TAI MUUHUN (VAIKKA 3COMIA OLISI VAROITETTU KYSEISEN VAHINGON MAHDOLLISUUDESTA). TÄMÄ VASTUUN RAJOITUS ON VOIMASSA, KUN VAHINGOT JOHTUVAT KERBANGO TUNING SERVICE -PALVELUN KÄYTÖSTÄ TAI KÄYTTÖKYVYTTÖMYYDESTÄ TAI SEN LUOTETTAVUUDESTA, TAI KERBANGO TUNING SERVICE -PALVELUN KESKEYTYMISESTÄ, LAKKAUTTAMISESTA TAI LOPETTAMISESTA (MUKAAN LUKIEN KOLMANSIEN OSAPUOLTEN AIHEUTTAMAT VAHINGOT). 3COM EI MYÖSKÄÄN VASTAA NIISTÄ VAHINGOISTA, JOTKA OVAT AIHEUTUNEET KERBANGO TUNING SERVICE -PALVELUN KAUTTA SAADUISTA TAI MAINOSTETUISTA PALVELUISTA TAI TUOTTEISTA TAI KERBANGO TUNING SERVICE -PALVELUSSA OLEVIEN LINKKIEN KAUTTA SAADUISTA PALVELUISTA TAI TUOTTEISTA, TAI KERBANGO TUNING SERVICE -PALVELUN KAUTTA SAADUISTA TAI SIELLÄ MAINOSTETUISTA TAI PALVELUN LINKKIEN KAUTTA SAADUISTA TIEDOISTA TAI OHJEISTA. TÄMÄ VASTUUN RAJOITUS KOSKEE RAJOITUKSETTA MYÖS KORVAAVIEN PALVELUIDEN TAI TUOTTEIDEN HANKINTAAN LIITTYVIÄ KULUJA, TALOUDELLISIA MENETYKSIÄ TAI HÄVINNYTTÄ TIETOA. RAJOITUS KOSKEE MYÖS KERBANGO TUNING SERVICE -PALVELUN TOIMINTAA TAI TOIMIMATTOMUUTTA TAI MITÄ TAHANSA TIETOA TAI KAUPPATAVARAA, JOKA NÄKYY KERBANGO TUNING SERVICE -PALVELUSSA TAI LIITTYY TAI ON LINKITETTY SIIHEN. NÄMÄ RAJOITUKSET OVAT VOIMASSA SIITÄ HUOLIMATTA, ETTÄ JOTKUT KORJAAVAT TOIMET EIVÄT TÄYTTÄISI PERIMMÄISTÄ TARKOITUSTAAN JA SIINÄ LAAJUUDESSA KUIN SE SOVELLETTAVAN LAIN MUKAAN ON MAHDOLLISTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA SUORIEN TAI VÄLILLISTEN VAHINKOJEN YHTEYDESSÄ, EDELLÄ MAINITTU EI MAHDOLLISESTI KOSKE TEITÄ.

Rajoittamatta aiemmin mainittua, 3Com ei ole missään tapauksessa vastuussa niistä palvelun viiveistä tai häiriöistä, jotka johtuvat suoraan tai epäsuorasti ylivoimaisesta esteestä, force majeure -syistä tai syistä, joihin 3Com ei voi kohtuudella vaikuttaa. Näitä ovat mm. internet-häiriöt, tietokoneen laitteiston viat, tietoliikennelaitteiden häiriöt, muiden laitteiden häiriöt, sähkökatkokset, lakot, työriidat, mellakat, kapinat, kansalaislevottomuudet, työvoima- tai tarvikepula, tulipalot, tulvat, myrskyt, räjähdykset, luonnonilmiöt, sota, valtion toimet, kansallisten tai muiden maiden tuomioistuinten määräykset, kolmansien osapuolien toimitushäiriöt, tai lämmön, valon tai ilmastoinnin puute tai lämpötilan vaihtelu.

Muut ehdot. Nämä palveluehdot on laadittu Kalifornian osavaltion lakien mukaan. Ehdoissa ei ole huomioitu mahdollisia ristiriitoja toisten osavaltioiden tai maiden lakien kanssa. Huolimatta siitä, että toimivaltainen tuomioistuin jostain syystä katsoisi jonkun osan palveluehdoista pätemättömäksi, säilyvät muut palveluehdot täysin voimassa.

Nämä palveluehdot muodostavat koko osapuolten välisen lisenssisopimuksen ja korvaavat kaikki aiemmin tai samanaikaisesti tehdyt sopimuksen kohdetta koskevat kirjalliset tai suulliset sopimukset. Palveluehtojen oikeuksista luopuminen tulee voimaan vasta, kun se jätetään kirjallisena ja on vahvistettu 3Comin edustajan allekirjoituksella.

EA0396